Åtte måneder har gått siden hofteproblemene oppsto for TUIL-spiller Mohammed Ahamed (28). Hvor mange måneder som går før han eventuelt er klar til å spille fotball igjen, vet han ikke - men nå gjør han et forsøk på å komme dit.
- Jeg har begynt å trene lett nå, med sykling, svømming og sånne ting. Så får jeg etter hvert trappe gradvis opp og se hvordan kroppen reagerer. Dette er vel egentlig en liten positiv nyhet, men etter åtte måneder tar jeg det som en stor positiv nyhet, sier Ahamed til Nordlys.